Sisäasiainministeriö

ESITTELYLUPAPYYNTÖ

Oikeusministeriössä on valmisteltu oheinen luonnos hallituksen esitykseksi esitutkinta- ja pakkokeinolainsäädännön uudistamiseksi. Luonnos perustuu oikeusministeriön ja sisäasiainministeriön asettamien toimikunnan (oikeusministeriön komiteanmietintö 2009:2) ja ohjausryhmän työhön. Luonnoksessa on runsaasti pääosin teknisluonteisia liitelakeja.
 
Oikeusministeriö pyytää kunnioittavasti, että luonnokseen sisältyvät sisäasiainministeriön toimialaan kuuluvat ehdotukset poliisin säilyttämien henkilöiden kohtelusta annetun lain (841/2006) muuttamisesta (lakiehdotus 3), yhteisistä tutkintaryhmistä annetun lain (1313/2002) 4 §:n muuttamisesta (lakiehdotus 6), passilain (671/2006) muuttamisesta (lakiehdotus 49) ja yksityisistä turvallisuuspalveluista annetun lain (282/2002) 50 ja 50 a §:n muuttamisesta (lakiehdotus 61) saadaan esitellä oikeusministeriöstä. 

Vastaus pyydetään toimittamaan viimeistään tiistaina 5.10.2010.   

Lisätietoja asiasta antaa lainsäädäntöneuvos Janne Kanerva, puh. (09) 1606 7723; sähköposti janne.kanerva@om.fi. 

Ylijohtaja		Pekka Nurmi

Lainsäädäntöneuvos   	Janne Kanerva